24 Na boumeli ya mbula 100 oyo euti koleka, Mokonzi akokisi mpenza esakweli ya Matai 24:14. Mpe akokisi yango kozanga ete atindika moto na makasi. Ntango bayekoli na ye bakabwani na mokili oyo bato balukaka liboso bolamu na bango, bamipesaka na bolingo na bango moko mpo na kosakola. Mosala ya kosakola nsango malamu na mokili mobimba ezali na kati ya elembo ya kozala ya Yesu na Bokonzi, mpe ezali moko ya makambo minene oyo Bokonzi ezali kosala na mikolo oyo ya nsuka.